《邵文敬所藏画松图》
明代·李东阳

老干丛枝色深黑，蛟龙战空雷雨击。空堂素壁光虚白，望断冰崖雪千尺。

君家此图图者谁，谁其似者毕与韦。酒醒片石月欲堕，坐久鸣涛风渐稀。

初如庐山寻白鹤，不闻人声闻子落。复如驻马蓝田厅，树下或有吟哦声。

主人能棋复能赋，仓卒相逢不知处。嗟予亦是好奇人，惯听凉秋满庭户。

城南风景无尘埃，东曹隐者心悠哉。闭门却扫戒僮仆，莫效前呵喝道来。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。